**Ajut iarna să treacă strada**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ajut iarna să treacă strada,

s-ajung mai repede în primăvară.

O să blochez semafoarele

la culoarea verde,

să se trezească mugurii,

cu miresmele lor noi,

să nu îmi mai fie dor.

Sunt prea multe indicatoare!

Aştept să mă intersectez

cu fericirea

la răscruce de vis.

Suflete, pentru tine voi inventa

un nou anotimp

unde toate stările vor fi flori ale iubirii...